                                                                                              Χαλκίδα, 15/06/2026
                                                                                            Αρ. πρωτ.: 82


ΣΥΛΛΟΓΟΣ ΕΡΓΑΖΟΜΕΝΩΝ
ΓΕΝΙΚΟΥ ΝΟΣΟΚΟΜΕΙΟΥ ΧΑΛΚΙΔΑΣ
τηλ. Προέδρου: 6948270449
email:syllogos@chalkidahospital.gr
                                                            

                                                              Προς : -  Υπουργείο Υγείας 
                                                     - 5η ΥΠΕ 
                                                                -  Εθνική Αρχή Διαφάνειας 
                                                                - ΕΑΔΗΣΥ 
                                                                - Συνήγορο του Πολίτη 
                                                                - Βουλευτές Εύβοιας 
                                                     Κοιν.:  - Περιφέρεια Στερεάς Ελλάδας 
                                                                 - Δήμο Χαλκιδέων 
                                                                 - ΑΔΕΔΥ 
                                                                  - Ν.Τ.ΑΔΕΔΥ
                                                                  - ΠΟΕΔΗΝ
                                                                  - ΜΜΕ 


Θέμα: «Αίτημα άμεσης παρέμβασης για τη διαδικασία εκχώρησης της σίτισης του Γενικού Νοσοκομείου Χαλκίδας σε ιδιώτη εργολάβο»
Με την παρούσα καταγγέλλουμε τη συνεχιζόμενη διαδικασία εκχώρησης της σίτισης του Γενικού Νοσοκομείου Χαλκίδας σε ιδιώτη ανάδοχο (catering), παρά τις σοβαρές ενστάσεις που έχουν διατυπωθεί από τον Σύλλογο Εργαζομένων και παρά τις επίσημες καταγγελίες που έχουν ήδη αποσταλεί προς το Υπουργείο Υγείας, την 5η ΥΠΕ, τους Βουλευτές του νομού και την Εθνική Αρχή Διαφάνειας. 
Έχουν ήδη αποσταλεί τα έγγραφα του Συλλόγου με αρ. πρωτ.: 
45/6-04-2026, 48/14-04-2026 (προς Διοικητή και μέλη ΔΣ), 57/29-04-2026, 66/15-05-2026 τα οποία παραμένουν αναπάντητα.

Για χρόνια το Τμήμα Διατροφής  λειτουργούσε με σοβαρά προβλήματα:
1. Με ανεπαρκή προϋπολογισμό, ο οποίος δεν ανταποκρινόταν στις πραγματικές ανάγκες του νοσοκομείου.
1. Με σοβαρή υποστελέχωση και εξαντλημένους εργαζόμενους που αντιμετωπίζουν σημαντικά προβλήματα υγείας λόγω των συνθηκών εργασίας.
1. Με ελλιπή συντήρηση εξοπλισμού και συχνές βλάβες που καθυστερούσαν να αποκατασταθούν.
1. Με συνεχείς ελλείψεις σε προσωπικό και μέσα, παρά τις επανειλημμένες επισημάνσεις των εργαζομένων.
Χαρακτηριστικά της κατάστασης που επικρατούσε το προηγούμενο διάστημα στο τμήμα Διατροφής είναι το Υπόμνημα με αρ. πρωτ.: 96/20-09-2024, που καταθέσαμε στο τμήμα Εργασιακών σχέσεων στην Επιθεώρηση Εργασίας Ευβοίας και η ανακοίνωση με αρ. πρωτ.: 97/1-10-2024 .

Αντί η Διοίκηση, η 5η ΥΠΕ και το Υπουργείο να ενισχύσουν το τμήμα, να προσλάβουν προσωπικό και να βελτιώσουν τις υποδομές, επέλεξαν να το απαξιώσουν και στη συνέχεια να προωθήσουν την ανάθεσή του σε ιδιώτη εργολάβο.

Ιδιαίτερα σοβαρά ερωτήματα προκαλεί το γεγονός ότι, ενώ υπήρχαν καταγγελίες, ενστάσεις και δημόσιες παρεμβάσεις, η διαδικασία προχώρησε με ταχύτατους ρυθμούς χωρίς να έχει προηγηθεί ολοκληρωμένη οικονομοτεχνική μελέτη που να αποδεικνύει ότι η λύση του catering είναι οικονομικά και λειτουργικά συμφέρουσα για το Δημόσιο.

 Ακόμη μεγαλύτερο προβληματισμό δημιουργεί το γεγονός ότι, μετά την ολοκλήρωση αυτής της διαδικασίας, υπάλληλοι του Τμήματος Προμηθειών μετακινήθηκαν σε άλλες θέσεις. 

Το ερωτήματα που εύλογα τίθενται είναι:
1. Γιατί επί τόσα χρόνια δεν αντιμετωπίστηκαν τα προβλήματα του Τμήματος Διατροφής;
1. Γιατί δεν έγιναν έγκαιρα οι απαραίτητες ενέργειες για τη στελέχωση και τη σωστή λειτουργία του;
1. Για ποιο λόγο μετακινήθηκαν υπάλληλοι που είχαν εμπλοκή στις σχετικές διαδικασίες αμέσως μετά την προώθηση του έργου;
1. Υπάρχει κάποια σύνδεση των μετακινήσεων αυτών με τις αποφάσεις που ελήφθησαν;
1. Έχουν ελεγχθεί όλες οι διοικητικές ενέργειες που οδήγησαν στη σημερινή κατάσταση;

Οι μετακινήσεις αυτές, σε συνδυασμό με την απουσία ουσιαστικού ελέγχου και απαντήσεων από τους αρμόδιους φορείς, δημιουργούν εύλογες υποψίες και επιβάλλουν τη διερεύνηση της υπόθεσης από τις αρμόδιες ελεγκτικές αρχές.
Παράλληλα, παραμένει αναπάντητο το ερώτημα γιατί επιλέγεται μία λύση η οποία, σύμφωνα με τις εκτιμήσεις και τα διαθέσιμα στοιχεία, θα επιβαρύνει οικονομικά το νοσοκομείο περισσότερο από τη διατήρηση και ενίσχυση της δημόσιας λειτουργίας του Τμήματος Διατροφής.
Η σίτιση των ασθενών δεν αποτελεί μια απλή εργολαβική υπηρεσία. Αποτελεί βασικό μέρος της νοσηλευτικής και θεραπευτικής διαδικασίας και συνδέεται άμεσα με την ποιότητα των παρεχόμενων υπηρεσιών υγείας.

Ζητούμε:
1. Την άμεση διερεύνηση της διαδικασίας για να δοθεί η σίτιση σε ιδιώτη.
1. Τον έλεγχο της νομιμότητας όλων των αποφάσεων που ελήφθησαν.
1. Τη διερεύνηση των μετακινήσεων υπαλλήλων του Τμήματος Προμηθειών και τυχόν σύνδεσής τους με τη συγκεκριμένη υπόθεση.
1. Την αναστολή κάθε περαιτέρω διαδικασίας μέχρι να ολοκληρωθεί ο σχετικός έλεγχος.
1. Την παρουσίαση πλήρους οικονομοτεχνικής μελέτης που να τεκμηριώνει ότι η επιλογή του catering εξυπηρετεί το δημόσιο συμφέρον.
1. Τη διασφάλιση όλων των θέσεων εργασίας των εργαζομένων του Τμήματος Διατροφής.
1. Την ενίσχυση του Τμήματος Διατροφής με το απαραίτητο προσωπικό ώστε να συνεχίσει να λειτουργεί με δημόσιο χαρακτήρα.

Η σιωπή των αρμοδίων και η απουσία ουσιαστικού ελέγχου σε μια υπόθεση που αφορά δημόσιο χρήμα, δημόσια περιουσία, θέσεις εργασίας και την ποιότητα των υπηρεσιών υγείας προκαλεί έντονη ανησυχία στην τοπική κοινωνία και στους εργαζόμενους.
Επισυνάπτουμε τα έγγραφα που αναφέρονται παραπάνω και αναμένουμε την άμεση παρέμβασή σας και την πλήρη διερεύνηση της υπόθεσης. 


Με εκτίμηση:

Για το ΔΣ:

